
	Koordinacija udruga za očuvanje i revitalizaciju                        pomorske, ribarske i brodograđevne baštine Kvarnera i Istre
Tradicijska jedra Kvarnera i Istre


Članice Koordinacije i struktura upravljanja
Koordinacija udruga za očuvanje pomorske, ribarske i brodograđevne baštine Kvarnera i Istre, čiji su osnivači „Katedra Čakavskog sabora općine Mošćenička Draga“, Sekcija za tradicijske barke „Draške barki“ – Mošćenička Draga, Udruga „Naš Lovran – Lovrana nostra“, Sekcija Lovranska lantina – Lovran, Jedriličarski klub „Plav“ – Krk, Športsko društvo „Škarpina“ – Nerezine, Udruga „Kuća o batani – Casa della batana“ – Rovinj/Rovigno i Jedriličarski klub „Brioni“ – Fažana, djeluje od 2012. godine, a od 2014. godine je i službeno registrirana prema Zakonu o udrugama. Od 2016. godine Koordinacija ima i tri pridružene članice: JK „Gratisan“ iz Pule, JK „Jadro“ iz Selca i „Ikarski barkajoli“ iz Ike.

Udruga djeluje prema važećem Statutu Udruge usvojenom 2015. godine. Prema Statutu Skupštinu udruge čine po tri predstavnika redovitih članica. Udruga ima Predsjednika, dva (2) Dopredsjednika (jednog s područja Kvarnera i jednog s područja Istre), te Upravni odbor kojeg čine po jedan (1) predstavnik svake redovite članice Udruge (trenutno broji šest (6) članova, od kojih Predsjednik i Dopredsjednici ulaze izravno u Upravni odbor, a ostali članovi se predlažu iz preostalih članica Udruge) i Nadzorni odbor od tri (3) člana (članovi NO ne mogu biti članovi tijela upravljanja Udrugom). Mandat Tijela udruge traje četiri (4) godine.

Predsjednik Udruge je trenutno prof. dr. sc. Robert Mohović, a Dopredsjednici Danko Milohnić (Kvarner) i Alvise Benussi (Istra). 
Upravni odbor Udruge trenutno je u sastavu:
1. Prof. dr. sc. Robert Mohović (po funkciji, predstavnik „Katedre Čakavskog sabora općine Mošćenička Draga“, Sekcija za tradicijske barke „Draške barki“ – Mošć. Draga)

2. Danko Milohnić (po funkciji, predstavnik JK „Plav“ – Krk)                                                            
3. Alvise Benussi (po funkciji, predstavnik Udruge „Kuća o batani – Casa della batana“ – Rovinj/Rovigno)

4. Ivica Baradić (predstavnik JK „Brioni“ – Fažana)

5. Ivo Grbac (predstavnik Udruge „Naš Lovran – Lovrana nostra“, Sekcija Lovranska lantina – Lovran)

6. Ferdinando Zorović (predstavnik Športskog društva „Škarpina“ – Nerezine)

Nadzorni odbor Udruge trenutno je u sastavu:

1. Ennio Cherin, predsjednik
2. Stanko Iskra

3. Lučano Sošić

Udruga ima i dvije tajnice: Valnea Ivašić, mag. oecc. (poslovna tajnica) i Linu Jedretić, mag. oecc. (administrativna tajnica).
Udruga ima više stručnih suradnika od kojih su najznačajniji Doc. dr. sc. Jakov Karmelić, Nedo Pinezić i dr. sc. Tea Perinčić.

